CELEX: 32013R0273
Language: lt
Date: 2013-03-19 00:00:00
Title: 2013 m. kovo 19 d. Komisijos įgyvendinimo reglamentas (ES) Nr. 273/2013 dėl tam tikrų prekių klasifikavimo Kombinuotojoje nomenklatūroje

23.3.2013   
            
            
               LT
            
            
               Europos Sąjungos oficialusis leidinys
            
            
               L 84/1
            
         KOMISIJOS ĮGYVENDINIMO REGLAMENTAS (ES) Nr. 273/2013
   2013 m. kovo 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;
            
         
               (3)
            
            
               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
            
         
               (4)
            
            
               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;
            
         
               (5)
            
            
               šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Pagal Reglamento (EEB) Nr. 2913/92 12 straipsnio 6 dalies nuostatas, valstybių narių muitinių išduota privalomąja tarifine šio reglamento nuostatų neatitinkančia informacija dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 19 d.
      
         
            Komisijos vardu Pirmininko pavedimu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Maždaug 30 × 30 × 4 cm dydžio elektroninis aparatas (vadinamasis kūno sudėties analizatorius) su rodytuvų skydeliu, sudarytas iš šių pagrindinių dalių:
                              
                                          —
                                       
                                       
                                          svėrimo funkcijai: dinamometrinio jutiklio ir techninės įrangos svorio duomenims apdoroti ir rodyti;
                                       
                                    
                                          —
                                       
                                       
                                          matavimo funkcijai: 2 elektrodų ant svarstyklių viršutinio paviršiaus, valdymo mygtukų ir techninės įrangos matavimų duomenims apdoroti ir rodyti.
                                       
                                    Per 2 su pėdomis besiliečiančius elektrodus aparatas leidžia elektros srovę, pagal kurią, įvertindamas kūno elektrinės pilnutinės varžos charakteristikas, aparatas gali nustatyti, pvz., kūno riebalų ir raumenų procentinę dalį, kaulų masę, kūno vandens kiekį.
                              Aparatą galima naudoti ir tik kaip svarstykles.
                              Aparate galima išsaugoti 10 naudotojų duomenis. Jis gali rodyti kiekvieno naudotojo 2 matavimų vertes.
                              Aparatas yra buitinės paskirties.
                           
                        
               
                  8423 10 90
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 8423, 8423 10 ir 8423 10 90 atitinkančiais prekių aprašymais.
                  Aparatas yra sudėtinis gaminys, sudarytas iš 84 ir 90 skirsniuose nurodytų sudedamųjų dalių. Pagal 3 bendrosios aiškinimo taisyklės b punktą jis klasifikuotinas taip, tarsi būtų sudarytas tik iš sudedamosios dalies, kuri nulemia esminį gaminio požymį.
                  Dėl jo objektyvių charakteristikų, būtent matavimo sistemos tik su 2 elektrodais, laikytina, kad esminį aparato požymį nulemia svėrimo funkciją atliekanti sudedamoji dalis.
                  Todėl aparatas klasifikuotinas kaip svarstyklės žmonėms sverti, priskiriant KN kodą 8423 10 90.
               
            
                  
                              2.
                           
                           
                              Maždaug 36 × 32 × 6 cm dydžio, svarstyklių žmonėms sverti pavidalo elektroninis aparatas (vadinamasis kūno sudėties analizatorius) su rodytuvų skydeliu, sudarytas iš šių pagrindinių dalių:
                              
                                          —
                                       
                                       
                                          svėrimo funkcijai: dinamometrinio jutiklio ir techninės įrangos svorio duomenims apdoroti ir rodyti;
                                       
                                    
                                          —
                                       
                                       
                                          matavimo funkcijai: atskiriamosios rankenos su 4 elektrodais, 4 elektrodų ant svarstyklių viršutinio paviršiaus, valdymo mygtukų ir techninės įrangos matavimų duomenims apdoroti ir rodyti.
                                       
                                    Atlikdamas daugiadažnį matavimą aparatas per 8 rankose laikomus ir po pėdomis esančius elektrodus leidžia elektros srovę, pagal kurią, įvertindamas kūno elektrinės pilnutinės varžos charakteristikas, aparatas gali nustatyti, pvz., kūno riebalų procentinę dalį, kūno riebalų masę, kūno masės indeksą (KMI), griaučių raumenų masę, kūno vandens kiekį.
                              Aparatu gali naudotis sveikatos priežiūros specialistai nutukimui diagnozuoti, taip pat kiti naudotojai, norintys gauti informacijos apie savo fizinius duomenis arba juos pagerinti sporto ar išvaizdos tikslais.
                              Aparatą galima naudoti ir tik kaip svarstykles.
                              Aparate galima išsaugoti 99 naudotojų ir 300 matavimų duomenis. Naudojant USB atmintuką duomenis galima perkelti į automatinio duomenų apdorojimo įrenginį.
                           
                        
               
                  9031 80 38
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 9031, 9031 80 ir 9031 80 38 atitinkančiais prekių aprašymais.
                  Aparatas nepriskirtinas 9018 pozicijai kaip medicinos aparatas ar instrumentas, nes jis nėra visų pirma naudojamas profesinėje veikloje (žr. SS paaiškinimų 9018 pozicijos paaiškinimų pirmą pastraipą).
                  Aparatas yra sudėtinis gaminys, sudarytas iš 84 ir 90 skirsniuose nurodytų sudedamųjų dalių. Pagal 3 bendrosios aiškinimo taisyklės b punktą jis klasifikuotinas taip, tarsi būtų sudarytas tik iš sudedamosios dalies, kuri nulemia esminį gaminio požymį.
                  Dėl jo objektyvių charakteristikų, būtent matavimo technologijos, laikytina, kad esminį aparato požymį nulemia matavimo funkciją atliekanti sudedamoji dalis.
                  Todėl aparatas klasifikuotinas kaip kitas elektroninis matavimo įrankis priskiriant KN kodą 9031 80 38.
               
            
                  
                              3.
                           
                           
                              Maždaug 120 × 87 × 52 cm dydžio elektroninis aparatas (vadinamasis kūno sudėties analizatorius) su sveriamuoju pagrindu ir stovu, kurio viršuje yra valdymo skydas su rodytuvų skydeliu, sudarytas iš šių pagrindinių dalių:
                              
                                          —
                                       
                                       
                                          svėrimo funkcijai: dinamometrinio jutiklio ir techninės įrangos svorio duomenims apdoroti ir rodyti;
                                       
                                    
                                          —
                                       
                                       
                                          matavimo funkcijai: 2 atskiriamųjų rankenų, kuriose yra po 2 elektrodus, 4 elektrodų ant svarstyklių viršutinio paviršiaus, valdymo mygtukų ir techninės įrangos matavimų duomenims apdoroti ir rodyti.
                                       
                                    Atlikdamas daugiadažnį matavimą aparatas per 8 rankose laikomus ir po pėdomis esančius liečiamuosius elektrodus leidžia elektros srovę, pagal kurią, įvertindamas kūno elektrinės pilnutinės varžos charakteristikas, aparatas gali nustatyti, pvz., vidinio ląstelių ir neląstelinio vandens kiekį, baltymų masę, mineralų masę, kūno riebalų masę, bendrą kūno vandens kiekį, kūno masę be riebalų, kūno masės indeksą (KMI), griaučių raumenų masę.
                              Aparate yra šios jungtys:
                              
                                          —
                                       
                                       
                                          RJ45,
                                       
                                    
                                          —
                                       
                                       
                                          USB,
                                       
                                    
                                          —
                                       
                                       
                                          RS232,
                                       
                                    
                                          —
                                       
                                       
                                          25 kontaktų „D-sub“.
                                       
                                    Aparatu gali naudotis sveikatos priežiūros specialistai nutukimui diagnozuoti, taip pat kiti naudotojai, norintys gauti informacijos apie savo fizinius duomenis arba juos pagerinti sporto ar išvaizdos tikslais.
                              Aparatą galima prijungti prie automatinio duomenų apdorojimo įrenginio arba spausdintuvo.
                           
                        
               
                  9031 80 38
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 9031, 9031 80 ir 9031 80 38 atitinkančiais prekių aprašymais.
                  Aparatas nepriskirtinas 9018 pozicijai kaip medicinos aparatas ar instrumentas, nes jis nėra visų pirma naudojamas profesinėje veikloje (žr. SS paaiškinimų 9018 pozicijos paaiškinimų pirmą pastraipą).
                  Aparatas yra sudėtinis gaminys, sudarytas iš 84 ir 90 skirsniuose nurodytų sudedamųjų dalių. Pagal 3 bendrosios aiškinimo taisyklės b punktą jis klasifikuotinas taip, tarsi būtų sudarytas tik iš sudedamosios dalies, kuri nulemia esminį gaminio požymį.
                  Dėl jo objektyvių charakteristikų, būtent matavimo technologijos, laikytina, kad esminį aparato požymį nulemia matavimo funkciją atliekanti sudedamoji dalis.
                  Todėl aparatas klasifikuotinas kaip kitas elektroninis matavimo įrankis priskiriant KN kodą 9031 80 38.